
Innkallinger og referater - programstyret ved IPS 2007 - Referat fra møte 06.02.07

Dette er det første møtet (konstituerende) i det nye programstyret ved IPS. Det ble sendt ut innkalling pr. e-post. Det foreligger ikke saksliste i forkant av møtet. Dagsorden ble delt ut i møtet.

Vittersø innleder møtet. Første møte i programstyret går med til å avklare programstyrets funksjon og oppgaver. En av hovedoppgavene er en bestillerfunksjon i forhold til undervisning/emnetilbud på instituttets studieprogrammer. Videre vil viktige oppgaver være kvalitetssikring av emner og studieprogram. Programstyret skal også ta stilling til, og fremme, forslag til ordninger for å effektivisere administrasjonen rundt studieprogrammene våre. Programstyret har det overordnede ansvaret for det totale studietilbud som gis ved IPS, og må blant annet sikre at det finnes sammenheng internt i det enkelte studieprogram og mellom de ulike programmene.

Etter en kort presentasjonsrunde fikk hver enkelt representant anledning til å si noe om forventninger til programstyret.

Dagsorden for møtet angir en rekke tema som bør favnes av programstyret. Videre inneholder listen også en rekke konkrete oppgaver som det programstyret må ta stilling til. Listen danner et utgangspunkt for generelle diskusjoner i møtet. Innkallinger til møter i programstyret vil sendes ut minst en uke før møte, med tilhørende saksdokumenter. Innkallinger og referater føres i MØTEBOK. For 2007 arkiveres dette i DL 200700943.

Veiledning – studentoppgaver

· Koordinere (fordele studenter, progresjon i veiledning opp gjennom studiene, standardisere veiledningsfunksjonen)

· Evaluere

· Revidere retningslinjer for oppgavene

· Juks/plagiat

Undervisning

· Bedre, mer likelydende undervisningsplaner (standardisering)

· Planlegging

· Komprimerte kurs

· Når skal forelesninger avlyses pga få studenter?

· Elektroniske mapper

Spesifikke ting

· BA – Hva med PSY-1001 og 1002 om høsten?

· MA

· PRO 

· Kjøre PSY-1005 for 3. året på profesjonsstudiet?

· Hvor åpne skal emnene på profesjonsstudiet være?

· Poengkurs

· Temaforelesninger (klinisk orientert)

Eksamen/sensur

· Kvalitetssikring

· Utsatt muntlig 5 år

· Sikring av (elektronisk lagrede) eksamensoppgaver

Programstyret stiller seg positiv til å innføre et registreringsskjema for studentoppgaver (bacheloroppgave, masteroppgave, semesteroppgave, hovedoppgave). De enkelte ansvarlige for hvert tema har ansvar for å fordele skjemaene videre og følge opp videre i de tilfeller det ikke er opprettet kontakt med en veileder.

Programstyret var også enige om at dagens instruks for hovedoppgaver bør revideres, og at oppgaven kan delegeres til en komité oppnevnt av instituttleder. 

Arbeid i forhold til fuskproblematikk skal intensiveres. De viktigste virkemidler er å sette fokus på dette helt fra studiestart og til studieslutt. Et ”statement of academic integrity” vil også kunne være et viktig vikemiddel. Det tas sikte på å implementere bruk av et slikt skjema fra og med høsten 2007.


Ved masteroppgaven er det utviklet en kontrakt som spesifiserer studentenes og veilederens oppgaver. Programstyret ønsker å se nærmere på kontrakten for å se om det er elementer i den som kan tas med videre til andre områder innenfor veiledning.

Samkjøring av emner på tvers av studieprogram. Ser ut til at dette kan være vanskelig, spesielt i forhold til de ulike forventninger de ulike studentgruppene har til det enkelte emne sett i lys av hvilket studieprogram de er på. Erfaringene så langt er noe blandet. Metodekurs ser for eksempel ut til å kunne fungere (jf. PSY-2577/PSY-3008), mens andre typer kurs er vanskeligere å integrere (jf. PSY-2583 –arbeids- og organisasjonspsykologi). Studentene er opptatt av at eventuell samkjøring må vurderes nøye i hvert enkelt tilfelle, og at det bør unngåes der erfaring tilsier at samkjøring er problematisk.

Tromsø, 06.02.2007

